Αντώνης Δ. Χατζηπαύλου

Βιογραφικά στοιχεία

Γεννήθηκε τον Αύγουστο του 1943 στη Λεμεσό. Είναι γιος του Δημητράκη και της Ολβίας. Είναι νυμφευμένος από το 1966 με την Ινώ, το γένος Σταυρίδη, από τη Λάρνακα και είναι πατέρας τριών παιδιών, της Εύης, του Δημήτρη και της Ολβίας. Κατά τα χρόνια 1966–1968 υπηρέτησε τη στρατιωτική του θητεία. Αποφοίτησε από το Παγκύπριο Εμπορικό Λύκειο στη Λάρνακα το 1961. Σπούδασε Διοίκηση Επιχειρήσεων στο Αμερικανικό Πανεπιστήμιο της Βηρυτού και στο Πανεπιστήμιο του Άστον του Μπέρμιγχαμ Aγγλίας (1961-1966). Το 1968 γίνεται μέλος του British Institute of Management. To 1970 γίνεται μέλος του Institute of Marketing. To 1972 γίνεται μέλος του Institute of Directors. To 2002 γίνεται μέλος του Συνδέσμου Οίνων και Οινοπνευμάτων της Μεγάλης Βρετανίας και της Βορείου Ιρλανδίας.

Επαγγελματική σταδιοδρομία

Το 1966 αρχίζει να εργάζεται στην οινοβιομηχανία ΕΤΚΟ ΛΤΔ. Το 1968 γίνεται μέλος του Διοικητικού Συμβουλίου της ΕΤΚΟ ΛΤΔ. Το 1970 διορίζεται συνδιευθύνων σύμβουλος της ΕΤΚΟ ΛΤΔ. Το 1975 εκλέγεται αντιπρόεδρος του Συνδέσμου Οίνων και Οινοπνευμάτων Κύπρου. Το 1977 εκλέγεται πρόεδρος και εκτελεστικός διευθυντής του Διοικητικού Συμβουλίου της ΕΤΚΟ ΛΤΔ. Το 1978 εκλέγεται πρόεδρος και εκτελεστικός διευθυντής του Διοικητικού Συμβουλίου της OLYMPUS WINERIES LTD.
Το 1990 γίνεται μέλος του Διοικητικού Συμβουλίου της Lombard Natwest Bank Ltd. Το 1998 εκλέγεται μέλος του Διοικητικού Συμβουλίου της Alpha Bank Ltd. To 1999 εκλέγεται πρόεδρος και εκτελεστικός διευθυντής του Διοικητικού Συμβουλίου της Οινοποιείας ΟΛΥΜΠΟΣ ΕΛΛΑΣ ΑΒΕΕ. Το 2000 διορίζεται μέλος του Διοικητικού Συμβουλίου της LAMBOUSA VENTURE CAPITAL & INVESTMENT LTD, μέλος του Διοικητικού Συμβουλίου της ΟΛΥΜΠΟΣ ΕΠΕΝΔΥΣΕΙΣ ΛΤΔ και μέλος του Διοικητικού Συμβουλίου του ΠΕΤΡΟΛΙΝΑ (HOLDINGS) LTD. Το 2001 διορίζεται μέλος του Διοικητικού Συμβουλίου της Α & P (ANDREOU & PARASKEVAIDES) ENTERPRISES LTD. Την ίδια χρονιά εκλέγεται πρόεδρος του Διοικητικού Συμβουλίου του Συνδέσμου Οινοπαραγωγών Κύπρου.

Κοινωνικές δραστηριότητες

Το 1967 εκλέγεται μέλος του Διοικητικού Συμβουλίου του Σωματείου Απόλλων Λεμεσού και το 1977 εκλέγεται πρόεδρος του Σωματείου, θέση την οποία κατείχε μέχρι το 1985 όπου και υπέβαλε παραίτηση λόγω έλλειψης χρόνου. Το 1967 διορίζεται Γραμματέας της Παιδικής Εξοχής Λεμεσού, το 1968 μέλος της Συμβουλευτικής Επιτροπής του Συμβουλίου Αμπελουργικών Προϊόντων, το 1969 εκλέγεται μέλος του Συμβουλίου της Ομοσπονδίας Εργοδοτών και Βιομηχάνων Κύπρου, θέση την οποία κατέχει μέχρι σήμερα.
Είναι ιδρυτικό μέλος της Λέσχης LIONS Λεμεσού. Το 1973-1974 διορίζεται Ζωνάρχης της Περιφέρειας 117 (Ελλάς – Κύπρος) των LIONS. Το 1975 εκλέγεται μέλος του Συμβουλίου του Συνδέσμου MEDIC ALERT. Διορίζεται επίσης Αναπληρωτής Κυβερνήτης των LIONS της Περιφέρειας 117 (Ελλάς–Κύπρος). Από τότε έχει υπηρετήσει σαν Πρόεδρος σε διάφορες Επιτροπές. Το 1977–1978 υπηρέτησε σαν Γραμματέας/Ταμίας των LIONS.

Δήμαρχος Λεμεσού

Το 1986 εκλέγεται Δήμαρχος Λεμεσού, Αντιπρόεδρος της ΄Ενωσης Δήμων Κύπρου και μέλος του Συμβουλίου της Ευρώπης. Το 1989 εκλέγεται Αντιπρόεδρος της Επιτροπής του Περιβάλλοντος και Προγραμματισμού Δόμησης Πόλεων του Συμβουλίου της Ευρώπης. Το 1991 επανεκλέγεται Δήμαρχος Λεμεσού και Αντιπρόεδρος της Ένωσης Δήμων Κύπρου. Το 1992 εκλέγεται μέλος της Εκτελεστικής Επιτροπής των Τοπικών και Περιφερειακών Αρχών του Συμβουλίου της Ευρώπης και πρόεδρος του Περιβαλλοντικού Προγράμματος του Δικτύου Μεσογειακών Πόλεων (Medcities Network). Το 1993 εκλέγεται πρόεδρος της Επιτροπής του Φυσικού και Δομημένου Περιβάλλοντος του Συμβουλίου της Ευρώπης, το 1994 Πρόεδρος του προγράμματος MED-URBS SEALING NEPON NETWORK, ενώ το 2000 διορίζεται επίτιμο μέλος των Τοπικών και Περιφερειακών Αρχών του Συμβουλίου της Ευρώπης.
Στις δημοτικές εκλογές του 1996 επαναδιεκδήκησε τη θέση του δημάρχου, άλλα έχασε από τον Δημήτρη Κοντίδη.